Marin Gelu Bogdan Diavolul şi domnişoarele de companie Cînd reuşeşti, înseamnă că ai reuşit Cînd nu,o iei de la capăt Restul e o farsă Chestia nu îmi aparţine A spus-o un pictor Manet În schimb mi se potriveşte de minune La mai puţin de douăzecişipatru de ore de cînd am predat ultimul dosar m-am şi trezit cadorisit cu un altul Nu am timp de o grevă, de un protest adresat guvernului De o viaţă, normală, de familie, ce să mai spun Spre ciuda societăţilor caritabile şi matrimoniale am evitat situaţia cu toate că din umbră sînt pîndit de o duzină de demoazele dornice de a încheia un contract solid cu mine Şi ca să vă fac să plîngeţi de mila mea, vă spun că cea mai mare parte a oamenilor au o prea mare tihnă în existenţă Avînd situaţii stabile, ei nu merg niciodată pînă la capătul puterilor, au liniştea pe care le-o oferă nevasta şi copiii N-aş vorbi niciodată cu dispreţ de această fericire Cred că este de datoria mea să mă lipsesc de toate acestea Soarta mea pare să fie cea de a releva adevărul pe măsură ce-l descopăr În această situaţie îi fac pe unii să-şi piardă încrederea în mine, iar pe ceilalţi să aibă curajul să şi-o investească Nu pot căpăta la reîncarnare decît trei aspecte: un prostănac vrednic de rîs, un apostol sau un înger La urma urmei, un singur lucru e de făcut pentru a sluji adevărul : să pătimeşti pentru el, numai aşa determini o renaştere Durere O confuzie atît de îngrozitoare în gîndire cum e cea în care s-a împotmolit societatea noastră, confuzie care înghite totul, dar absolut totul, nu poate fi dinamitată decît cu forţe mari E nevoie adică de martiri, ne de altceva Luînd de bune ce afirma un filozof, trag concluzia că un om singur nu-şi poate ajuta şi nici salva contemporanii Poate doar arăta că vor pieri Durerea creşte în intensitate În tragediile antichităţii destinul îl pizmuia pe individul însemnat Cei neînsemnaţi vieţuiau la adăpost de urmărirea lui Totdeauna destinul l-a strivit pe erou În cazanul contemporan opinia publicului joacă rolul destinului, negativ faţă de individ, dar numai faţă de cel ce iese în evidenţă Individul neînsemnat îşi deapănă lanţul biologic în mulţime, în timp ce aceasta îl nivelează pe individul remarcabil Mai puţin adînc zis, dar perfect real În fond, viitorul este al celor bine încălţaţi Stări, nelinişti, meditaţii, întrebări Şi toate se infiltrează, tenace, crispate aproape de fiinţa fiecăruia Impulsul natural de asimilare Cînd unora, li se deschid atîtea orizonturi în care pot aduna saci de bani intervin eu cu arabescul calm şi migălos al investigaţiei, al cercetării adînci a resorturilor psihologice, senzoriale, sentimentale şi creez oaze de adevăr în deşertul dezlănţuirilor Justificarea : tot ce este viu este efemer şi unui om îi revin treizecidemii de zile în care poate cocheta cu întîmplări mai rentabile sau mai puţin rentabile Depinde de fiecare cîte trăieşte pentru propria sa persoană Vă şi văd prăpădiţi de o uimire furtunoasă Adopt greva japoneză şi mă las transpus în noianul de societăţi mixte, intreprinderi familiale, prăvălii de tot felul, baruri şi locuri de pierzanie O să vedeţi de ce Lunec uşor pe scaun şi atac olfactivul cu duhul cafelei Aprind calm un Number One Fine Virginia Blend Reglez imaginea şi citesc pe coperta dosarului: Cazul “Red & Red “ Înăuntru şase coli de hîrtie, mai precis cinci şi jumătate Două declaraţii ale unor cetăţeni onorabili ai Imperiului Otoman şi o jumătate de coală pe care şeful meu nu mi-a scris ceva despre admiraţia lui faţă de persoana mea, ci nişte îndemnuri concrete la muncă: verifică cele relatate, constată , comerţ sau proxenetism , concluzii, termen Îmi recomand încă o cafea cu Virginia Blend cît cuprinde Recitesc mai rar mîzgăliturile şi înfig, preţ de un sfert de oră, privirea în tencuiala înnegrită de fum Abţineţi-vă să respiraţi Gîndesc Şi pentru ca să vă dovedesc că sînt un tip ordonat şi sîrguincios schiţez un plan cu sarcini preliminare precise Apropo, ştiţi cît costă un carneţel pe care îl chinui eu acum? Nu vă spun pentru că s-ar putea să daţi buzna la sertarul cu medicamente Am hotărît că e mult mai rentabil să-mi notez totul în memorie decît să cheltui atîţia bani pe cîteva coli lipite cu aracet Simandicoasa instituţie la care lucrez îşi cheltuie fondurile pe lucruri mult mai importante, aşa că nu pot emite pretenţii Deocamdată Sper Obosesc aparatul inventat de Graham Bell şi chem subordonaţii Trebuie să mănînce şi ei o pîine Nu vedeţi că peste tot se vorbeşte de protecţie socială Distribui sarcini de le tai legătura cu familiile pe cel puţin două zile V-aţi prins că severitatea şi precizia în distribuţia sarcinilor sînt două atitudini care mă prind cel mai bine După ce dau drumul copiilor să sburde gîndesc din nou Silence, please! Relanti Frînă cu pedala apăsată uşor Tai contactul Sucesc privirea spre stînga Bineînţeles, cu cap cu tot Citesc Red & Red O expresie repetată de trei ori şi tăiată în stiplex roşu Nişte becuri anima firma Lumina roşie vă spune ceva? Grilaj cu arabescuri Metalic Două vitrine mari Uşa de intrare Push! Tipărit alb pe albastru Dedesupt: Numai în $ USA Nu mă grăbesc cu concluziile Vă sfătuiesc să procedaţi la fel şi dumneavoastră Caut ţigările Aprind Mă afum puţin pe dinăuntru în timp ce trec la studiul faunei de pe trotuarul de vizavi Încerc să descifrez dispunerea dughenei în corpul de clădire Eventuale legături cu încăperile adiacente E dificil de abordat o asemenea cercetare în situaţia pe care o trăim, în care aroganţa dată de simţul proprietăţii asupra boccelei cu monedă încearcă eludarea legii prin orice mijloace Pricepeţi că eu aplicînd sistemul psihologic al păduchelui, prin rezolvarea rapidă şi corectă a tuturor cazurilor, ieşind mereu în frunte, trebuie să fiu o adevărată enciclopedie de matrapazlîcuri de tot felul Puţină lume se opreşte în faţa vitrinelor De fapt, cu greu zăreşti ceva printre gratii Şi mai puţini au curajul să deschidă uşa Anunţul atîrnat la intrare păstrează curăţenia prăvăliei Mă extrag din habitaclu Trîntesc uşa Sînt un dur Mai ales că am pe mine un ambalaj de vaqeros V-am reletat mai devreme că nu prea are cine să mă îmbrace dimineaţa Traversez Push! Intru Bună-ziua! Se pare că vorbesc singur Aţi auzit vreun răspuns la interpelarea mea amicală şi politicoasă? Nu se buluceşte nimeni să facă dialog cu subsemnatul Mai multe angajate decît clienţi Două sînt mai costelive Celelalte patru au o anatomie apetisantă Nişte sîni suspendaţi la locul lor şi anumite grupuri de muşchi care te fac să laşi privirea slobodă şi indiferentă la produsele unei economii ce nu a vrut să ne acorde clauza naţiunii celei mai favorizate Dacă n-aş fi ocupat de caz, parcă m-ar duce gîndul la declanşarea anumitor acţiuni de guerilă urbană De aici drama omului care s-a trezit în situaţia de a fi pus să opteze fie pentru o frumuseţe nepăsătoare, fie pentru o morală mutilată Rup brutal legătura cu orice emoţie răscolitoare Mai consum cîţiva paşi din resursele pe care le am Din magazin, în interior accesul se face doar printr-o singură uşă pe care era lipit un PRIVATE Caut Caut un mîner de care să mă pot prinde în modul cel mai trainic posibil Pătrunderea în intimitatea unei afaceri veroase nu este o îndeletnicire chiar atît de simplă E interesantă expresia: cînd n-ai pantaloni, e inutil să ai bretele Pentru un poliţist orice acţiune este creată pentru a-i pune întrebări Deci, totul există, numai că trebuie descoperit V-am ţinut puţin de vorbă Nu puteam să las să vă cuprindă plictiseala Strămoşii noştri, care aveau o gîndire rentabilă, spuneau că lingura mare şi pasul rar scurtează viaţa, aşa că Stimaţi telespectatori, întrerupem aici emisiunea! Motivul nu este reducerea de fonduri, ci lipsa de informaţii Pe curînd şi s-auzim de bine Două sandviciuri en passant Cafea Acum, de cînd cu emisiuni preluate mai mult prin satelit, sînteţi lămuriţi că în ţările cu o democraţie avansată cu materie cenuşie, ţigări, cafea şi pistoale poţi rezolva cazuri extrem de grele Noi folosim aceleaşi articole şi nu sîntem socotiţi a face parte din Europa ci, doar din margine de nord-vest a Levantului Voi reveni Douăsprezece treizeci Mi-aştept copiii de la joacă Fine Virginia Blend Expediez cu multă aplicaţie rotocoale de fum în toată încăperea Calculatorul funcţionează Colcăiala asta de început de veac XXI, prin pasivitate a facilitat cariera violenţei Omul care patrulează în această oază levantină a învăţat că nu este suficient ca adevărul să fie de partea ta pentru ca acesta să se impună Constaţi că, uneori, adevărul are nevoie de pumni Consumînd puţină istorie, putem constata că civilizaţia asta spre care stăm cu ochii zgîiţi toată ziua şi toată noaptea, s-a creat mai mult prin violenţă Drepturile omului După ce s-au săturat să-şi care pumni în cap unii altora, oamenii şi-au inventat anumite drepturi Şi totul a pornit de la lege Unii au inventat-o, iar alţii s-au hotărît să nu o respecte Primii au sărit la bătaie Ceilalţi, ca să nu fie bătuţi prea tare, au inventat aceste drepturi Ca poliţist, constaţi cu nelinişte, că dai cu osîrdie din aripioare între aceste două tabere Cînd vrei să aplici legea primilor, îţi arată că au fabricat-o în interesul dumnealor şi îţi trag în faţă zidul aroganţei pe care citeşti cursul monetar internaţional la zi La subsolul paginii, un deget discret te orientează către cea de a doua categorie Te laşi în picaj către aceşti nenorociţi ai soartei dar Stupoare Au început şi ăştia să strîngă monedă Piaţa liberă După ce te scuipă, îţi servesc o listă întreagă de măscări, inevitabil adrenalina îţi dă în clocot Dai o palmă unuia să-şi intre pe făgaşul normal, iar el constată imediat că ai încălcat drepturile omului Tragi imediat concluzia că, atît primii cît şi cei din a doua categorie, sînt oameni, iar tu maimuţă Concluziile Tranc Se introduce în mediu inspectorul Stănescu Sar în sus de bucurie Îl instalez comod pe un scaun Mă agit în jurul unui ibric şi-i torn o cafea mare ca să-i ajungă la o spovedanie, sper, plină de rezultate pozitive - Go, young man! Red & Red, firmă de import-export Autorizaţie numărul Proprietari sînt Pep Doşmăneanu şi Ahmet Hassan Suprafaţă închiriată 120 metri pătraţi Desface produse numai pe monedă americană Capital iniţial 20 000 USD După aproape nouă luni de funcţionare, din mişcările valorice pe care le a făcut, rezultă că afacerile nu strălucesc La prima vedere, cei doi şi personalul pe care îl au, abia îşi duc existenţa Informaţiile curg în cantităţi mari şi ordonate Formează un tapet clar şi plin de lucruri interesante Trec peste amănunte inutile Mă enervez brusc Risc să-mi crească presiunea la cazane Cine dracu` i-a adus pe cei doi turci să facă o asemenea sesizare? După ce că se ocupă prin zonă cu fel de fel de afaceri destul de necurate le mai arde şi de femei Sînt excrocaţi la preţ şi fuga la poliţie să plîngă pe umărul cuiva Supărarea lor este cauzată de faptul că au plătit un preţ mult mai mare decît tariful ce se practică la ei acasă Au impresia că aici este ţara nimănui Baiazid storcea un imperiu ca să-şi poată plăti femeile A crescut preţul la carne Sînt din ce în ce mai nervos Ca să pot să mă lămuresc ce-i cu acesată firmă trebuie să pătrund puternic în intimitatea ei Nu pot să debarc la uşa lor,scot aprobarea de percheziţie şi rezolv treaba Pot înregistra un chix de să nu-mi revin ani de zile Activităţile astea cu femei nu se practică la suprafaţă şi ca să dovedeşti ceva îţi trebuie un flagrant, o probă clară, care să nu poată fi atacată de cei în cauză În ziua de astăzi banii pot întoarce pe dos toată lumea Mai ales că în glorioasa perioadă pe care o trăim legile sînt doar pentru cei ce posedă o mare cantitate de bun simţ Cad într-un vas cu ceva neclar Sper că nu gîndiţi prostii Nu mă uit nici la ceas, nici la subordonatul Stănescu, care ar vrea să spună ceva dar, i-am dat de înţeles că sînt departe şi nu-i recepţionez mesajul Ba, mai mult, ca să fiu singur şi să macin un plan ca lumea, îi spun: - Junior, trap după Paraschiv (inspectorul Paraschiv, alt subordonat de al meu) şi îmi scoateţi fişe, portrete vorbite şi desenate, date de tot felul, antecedente asupra lighioanelor care se învîrt pe lîngă firma asta Presimt că toţi sînt de o onestitate evidentă, iar noi sîntem cei care dorim să le tulburăm existenţa paşnică Mîine dimineaţă la opt sînteţi la şezătoare, cu mine, aici - Am înţeles, şefu`! Să trăiţi! - Las` că trăiesc eu Cum dracu` să trăieşti în stilul ăsta O masă caldă la timp nu, o distracţie, o gagicuţă Ce, eu nu sînt om? Aveţi dreptate, sînt poliţist Înainte de a-mi da duhul o să fiu transferat într-un borcan cu formol şi depus la Muzeul Antipa Or să vină cei de la Academia de poliţie şi or să studieze omul care a mîncat în viaţa lui cîteva milioane de sandviciuri, treizeci de ciorbe, s-a întîlnit cu femeile numai în poze şi, în general, a dus o viaţă de cîine fugărit de la un caz la altul Cinste lui! Aiurită rău gîndirea Nu-mi mai torn nicio cafea Încep de-acum să am impresia că materia mea cenuşie se iroseşte de pomană Nu că mi-ar prisosi Viaţa publică, tulburarea bruscă şi incoerentă, ştirile, lozincile, crizele misterioase şi formulările ireale dizolvă legătura logică în toţi, în afara celor mai rezistente minţi, şi chiar în cazul acestora nu poate fi întotdeauna certitudine clară că rezistenţa poate duce cîndva la un rezultat pozitiv Gangsterii ăştia care sînt o ruşine pentru civilizaţie I-am nenorocit prin această exprimare Şi cînd te gîndeşti că omul este singurul animal care roşeşte Sau care ar trebui să roşească Trebuie să găsesc o posibilitate să scotocesc prin prăvălia asta fără să mă desconspir Răscolesc după o idee Luaţi în calcul o pauză lungă cam cît preparaţi şi beţi o cafea veritabilă Apoi, vă închipuiţi că am găsit ideea Şi aşa este Ridic receptorul şi formez 33 - Sărut mîna! Cu Petrică, de la redacţia de Actualităţi, vă rog! Rare sînt cazurile cînd legăturile telefonice funcţionează atît de rapid şi de precis - Da, vă rog! - Bătrîne, Mandache te deranjează - Gata, prietene, te înregistrez! - Peste o jumătate de oră trec pe la tine Te iau şi mergem să facem un reportaj trăznet! Îţi explic cînd ne vedem Adio! - Te aştept! Dacă i-aş raporta şefului meu că folosesc metode neortodoxe mi-ar încreţi părul instantaneu Dacă i-aş spune că nu am o soluţie să intru în cuibul pe care mi l-a indicat rezultatul ar fi acelaşi Aşa că Doamne-ajută! Zi de primăvară, de dimineaţă pînă-n seară Noi sîntem la orele patrusprezece Echipa televiziunii coboară în faţa firmei Red & Red Petrică îmi indică modalitatea să trag nişte cadre exterioare Eu depun zel în timp ce cîteva babe se pregătesc să ne exprime părerea lor despre privatizare şi cum că nu se găseşte brînză proaspătă de vaci S-a obişnuit românul cu videocamera ca romi schneider cu scînteia Noi, indiferenţi şi reci, pătrundem în shop - Bună ziua! Bună ziua! Petrică la înaintare explică gazdelor din interior că sîntem o echipă a televiziunii, de la redacţia economică şi pregătim un material despre privatizare şi caracteristicile ei Avînt şi economie de piaţă În concluzie, vrem să purtăm un dialog constructiv cu patronul firmei pentru a constata greutăţile cu care se confruntă la momentul actual Gazelele cuplează automat inimile la unasutăoptzeci bătăi pe minut, căutînd îngrijorate oglinzile şi trusele de pictură Eu cu camera pe umăr în poziţie de start O fiinţă suavă se arată amabilă şi aleargă să-şi cheme patronul Aleargă e o exprimare eufemistică Ştiţi cum e cînd împrumuţi ondulaţiile anumitor părţi ale trupului fluidului care ne înconjoară Mai ales că avem şi mari specialişti în mecanica fluidelor Vă las să urmăriţi cu ochii minţii această alergare Personajul apare din spatele uşii cu eticheta PRIVATE Era singurul loc de unde putea apare Saluturi Amabilităţi Ne strîngem mîinile Deocamdată nu ne putem strînge altceva Recomandări Petrică reia textul de mai înainte, plus metafore, comparaţii, descrieri Amfitrionul se moaie într-un zîmbet oarecare Ne invită, politicos, să-l urmăm în biroul dumnealui Eu cu camera la picior învîrt ochii în cap ca şi cum aş înregistra imagini pentru două emisiuni Nu vă fac nicio descriere pentru că aţi deveni pe loc invidioşi şi veţi fi toţi împotriva privatizării O aromă de american blend ne învăluie Cred că aşa încep poveştile cu o mie şi una de perversităţi Ne lasă preţ de cîteva secunde singuri şi dă indicaţii pentru ca protocolul să-şi urmeze cursul normal Mi se pare foarte curios că acest domn distins, îmbrăcat comme il faut, vag solemn, vag timid, vag absent a provocat toată această mascaradă Dă impresia unui înalt funcţionar, iubitor de conversaţii subţiri şi ceremonioase, în care nimeni nu trebuie să ridice vocea şi totul se desfăşoară după un tipic inviolabil Un om cu o asemenea privire nu poate dori să se arunce într-un tapaj de proporţii şi nu e făcut pentru lupte de guerilă Şi, în măsura în care fizionomiile nu înşeală, n-are deloc gustul provocărilor, tentaţia insurgenţei Prima impresie Vom vedea, zise orbul În intimitatea noastră pătrunde una din lucrătoarele cu toate cele ale protocolului Exact cum am spus Cu toate cele Ţigări, cafele, whisky şi nişte forme apetisante puse în evidenţă de un echipament ce mai mult o dezbrăca decît să o protejeze împotriva anumitor huligani care, cum văd o femeie mai bine dotată, sar pe ea imediat Constat că se găseşte într-un mare pericol Îmi place Paradisul din cauza climatului Numai că, din păcate, va trebui totuşi să prefer Infernul din cauza societăţii mult mai agreabile pe care o voi găsi acolo Pentru Armata Salvării nu sînt indicate aceste panseuri Dumnezeu să-i ajute să nu le citească! Trecem la discuţii Eu mă păstrez cît mai nesemnificativ Petrică pătrunde în amănunte Greutăţi Probleme Cum e legislaţia? Lasă ea iniţiativa particularului? Partenerul străin Nu este prezent? Nu Este după marfă Cumpără lumea? Cumpără Îi spune că vrea să facă un clip de vreo zece minute Întinderea emisiunii nu-i permite mai mult Este de acord Stabilim detaliile, întrebările, răspunsurile Trec la treabă Dau o raită prin magazin Camera pe umăr Marfa expusă Etichete Le arăt fetelor cum să pară cît mai naturale Le sfătuiesc să zîmbească Prind şi nişte unghiuri mai deochiate Terminăm în magazin Ne mai invită la un rest de protocol Eu rămîn cu camera pe umăr şi trag imagine în continuare Prăvălia este mai mare în culisele ei decît ceea ce se vede În afară de biroul patronului, pe acelaşi hol, mai există încă şapte uşi Toate frumos vopsite, curate Trag un plan cu ele Încăperea proprietarului este separată de celelalte În rest, trei faţă în faţă cu alte trei În capătul holului o alta Las camera şi insinuez că aş avea nevoie de un water-closet Holul are mai mult de douăzeci de paşi lungime Patronul mă opreşte şi îmi deschide o uşă Înăuntru o garsonieră amenajată cu foarte mult bun gust Pe lîngă gust mai avea şi aparatura necesară unui trai confortabil Rezolv problema Cînd revin îl întreb dacă dumnealui locuieşte în acea încăpere Nu Este o încăpere în care stă noaptea cel care rămîne să păzească magazinul După care urmează o expunere de motive privind creşterea numărului de spargeri asupra magazinelor particulare Conexiunile mele nervoase se pun pe treabă Dacă şi celelalte uşi ascund asemenea surprize înseamnă că sînt direct proporţionale cu gazelele care se găsesc în stabulaţie liberă prin magazin - Înseamnă că mai aveţi o ieşire de serviciu, supralicitez eu - Da Absolut necesară Aprovizionare cu marfă, evacuare în caz de incendiu De l-ar auzi pompierii l-ar scoate în faţă ca exemplu pozitiv Îi mulţumesc în gînd pentru explicaţiile primite şi pentru faptul că mi-a dat şi soluţia pentru rezolvarea cazului Fac semn lui Petrică să-i ceară numărul de telefon ca să-l putem anunţa cînd va apare pe post Gata, gata să-mi strice imaginea Se redresează din uimire şi comite gestul Mai basculă o licoare cît mai dry şi ne strîngem catrafusele - Bună ziua! Bună ziua! Zîmbesc mefistofelic în peisaj Ieşim în stradă En route, mon cher! Nu pierd un minut cu circulaţia şi urc maşina pe trotuar Prietenul meu dă să scoată sunete a mirare - Petrică,tată, ai fost fenomenal Vino, să te îmbrăţişez Nu-l las să se dezmeticească şi îi acord pe loc cîteva pupături pline de afecţiune - Ori vrei să mă ceri în căsătorie? Mă tem că nu o să fie de acord mămica mea - Am să încerc să o conving Hai să serbăm evenimentul! Oprisem la sediul unui partid bine înfipt în politica modernă şi contemporană care avea un bar deschis NON STOP - Petrică, în acest loc de pierzanie vreau să mă răscumpăr faţă de tine pentru serviciile prestate în favoarea mea Eşti un adevărat prieten - Simt cum mi se moaie ligamentele Abia aştept să mă aşez pe un scaun Dacă mai fabrici asemenea expresii voi începe să plîng cu sughiţuri de-o să salte haina pe mine ca la friguri galbene Copii, vă las! Cînd un poliţist îşi propune să trăiască şi el ca toţi ceilalţi e bine să nu-l vadă lumea Dimineaţa începe cu ritualul obişnuit Cafea, ţigări, consultarea notiţelor acumulate şi ordonarea gîndurilor Informarea şefului e ceva ce nu trebuie uitat Cu subordonaţii alături, prezint caseta realizată în ziua precedentă O reluăm de cîteva ori cu măcinarea cîtorva variante Primesc aprobarea pentru una din ele Stabilim detaliile şi pornim cu toţii la treabă Inspectorul Paraschiv cu un agent, într-o dubă cît mai colorată, se va posta vizavi de magazin şi, cu o cameră de luat vederi, va înregistra persoanele care intră şi ies Mai ales pe cele însoţite de personalul firmei Stănescu va supraveghea uşa din interiorul blocului Coordonarea se va face prin radio Eu voi fi prin zonă cu alţi doi agenţi, pentru orice eventualitate Dacă avem noroc, în seara zilei putem realiza flagrantul Nu ne putem permite stagnări de producţie Borfaşii de toate tipurile şi de toate naţiile atentează la tînăra noastră democraţie La bofaşi înainte, la plăcinte mai vedem noi! Conform declaraţiilor celor doi spahii otomani, cînd au fost aruncaţi pe pajiştea presărată cu cadîne, au intrat în magazin pe uşa din faţă, înainte de ora închiderii şi au ieşit pe o alta către dimineaţă Datorită faptului că la acea oră erau tîmpiţi de alcool nu s-a putut face nicio recunoaştere utilă Otomani Ce poţi spune? Din pictură îmi lipsea libanezul De la punctul de frontieră Giurgiu mi-sa comunicat că Ahmet Hassan a părăsit ţara acum şase zile Delicată treabă Era bine dacă îi puteam prinde pe amîndoi odată Dar, vom vedea Ziua a decurs într-o încordare maximă Eram cu toată echipa dispusă într-un perimetru de cinci sute pe cinci sute de metri O să vă întrebaţi de ce? La două sute de metri de firma în cauză îşi căsca vitrinele Salonul turcesc, loc în care se puteau produce o mie şi una de nebunii Prin suprevegherea atentă a celor şase fetiţe şi a patronului lor am ajuns, vrînd, nevrînd, să realizez o legătură directă între două chestii privatizate Cum? În zece ore de cînd am luat în colimator magazinul, am constatat: Pep Doşmăneanu a părăsit oficiul privat de trei ori şi de fiecare dată a pătruns în beciurile locului rău famat amintit mai sus Cu un subordonat pe urmele lui, am aflat că are o singură masă pe care o ocupă şi de fiecare dată a luat legătura cu proprietarul barului, Costică Moroi Gazelele, împerecheate două cîte două, au parcurs de două ori acelaşi itinerariu Au folosit aceeaşi masă Nu alt itinerariu Nu altă ieşire în oraş Bag de seamă că duc o viaţă cam sărăcăcioasă în evenimente Aţi spune dumneavoastră Dar Periodic am testat prezenţa în magazin a angajatelor Niciodată nu au fost mai mult de două în acelaşi timp Probabil că în ziua precedentă s-au bucurat de săptămîna de lucru redusă Relache Dacă nu eram poliţist şi pus pe treabă, poate era mai greu să fac vreo legătură între aceste aspecte şi ceea ce mă aşteptam să se întîmple Lancea gîndirii poliţiste pătrunde pînă în miezul problemei Adînc rău Mă fac luntre şi punte şi suplimentez echipa cu încă doi oameni cu o altă cameră de luat vederi Pe asta am pus-o să-mi prindă clienţii care ieşeau de la Salonul turcesc şi intrau în magazin sau în scara blocului cu pricina Acest lucru se putea întîmpla oricînd, dar eu nu puteam acţiona decît după ora închiderii la Red & Red Sper să am noroc Pe dumneavoastră nu vă întreb ce doriţi să am După cum constataţi, viaţa poliţistului e împărţită numai pe lîngă locuri deocheate Toată ziua se uită după femei, în schimb le atinge cînd dă Dumnezeu Şi cum Dumnezeu nu poate fi găsit la domiciliu Poliţistul continuă să consume sandviciuri din belşug Cafeaua o bea cu kilogramele, din termos Ţigările le arde precum un godin bine alimentat Ce mai, viaţă vioaie În ritmul acesta, ar trebui să aibă pe cineva să-i rezerve din timp un loc la Străuleşti III Ştiţi ce zice un proverb franţuzesc? Viaţa este o procesiune lungă,aşa că e bine să-ţi cruţi lumînarea Vă rog, să trimiteţi în scris, răspunsurile dumneavoastră pe adresa redacţiei de Actualităţi Stimaţi telespectatori, ne apropiem de momentul de maximă intensitate a evenimentului zilei,cînd poliţia se va opune pe faţă unei anumite privatuzări Dacă citiţi Monitorul Oficial, undeva la subsolul paginii, veţi vedea că prostituţia este printre activităţile interzise a fi practicate în tînăra, dar vai, atît de fragila noastră democraţie Deci, trebuie să ne opunem cu osîrdie de a se profita de moliciunea trăndavă, lascivă şi rudimentară ( aş! ) a trupului, mai ales cînd acest lucru se face numai contra monedă ecologistă ( a se citi verde ) Credeţi că George Washington se înroşeşte cînd este martor la asemenea întruniri? Vă povesteam ceva despre greci Pentru ei frumuseţea însăşi este morală Ulterior, frumuseţea şi morala s-au despărţit S-a constatat că este frumos să priveşti un model plăpînd întins pe un cearceaf dar, e mult mai plăcut să-i administrezi şi o prelucrare mecanică, ulterior Uitaţi, cu ce tip de privatizare lupt eu acum! Pe vremea cînd fizicianul din Siracuza umbla pe la băile publice, nota în manuscrisele sale: cînd s-a dezbrăcat a lăsat să se vadă o vestală impură, de o calmă neruşinare; incendiul aprins fără voie, purifică, fertilizează şi pustieşte Cîtă indignare Şi cît de tare striga venerabilul EVRIKA după aceste constatări Eu vă ţin de vorbă, iar dumneavoastră aşteptaţi cu sufletul la gură derularea evenimentelor Nu-i nimic În acest răstimp, agentul Damaschin lucrează Vă pregăteşte un album cu fotografii Cine cu cine a vorbit, cum au păşit pe stradă, cum au intrat în magazin, cum au ieşit, unii, că alţii n-au mai ieşit Ce mai, tevatură mare Ora închiderii Singurul care părăseşte magazinul este însuşi patronul Închide uşa de la intrare Şi grilajul Şi ce credeţi că face? Intră cu nonşalanţă în scara blocului Inspectorul Stănescu mă anunţă că a intrat în magazin prin uşa din spate Nonşalanţă? Sfidare? Ori i se pare că desfăşoară activităţi atît de cinstite încît nu e posibil ca cineva să se ocupe îndeaproape de existenţa dumnealui? Se pare că legile nu sînt făcute pentru toţi muritorii Am primit un mandat de percheziţie semnat şi parafat Şeful meu iubitor şi tandru, se găseşte lîngă mine Grijuliu, nu mă lasă să greşesc Fumez cu durere o ultimă ţigară, înainte de a începe După aceea vor fi mai multe Start! Ies din maşină şi cobor scările în beciul unde se fertilizau plăcerile, la Salonul turcesc Caut patronul Sînt condus la domnul Costică Moroi Chiar în biroul dumnealui Îi arăt cine sînt şi încep - Cunoaşteţi, cumva din întîmplare, pe proprietarul firmei Red & Red, de vizavi de dumneavoastră? Un bec îi pîlpîie uşor dar nu vrea să dea lumina în exterior Suplimentez - O patrulă de-a noastră este în faţa uşii magazinului Au descoperit o cutie cu un posibil material exploziv lipită de grilaj şi trebuie să umblăm cu prudenţă, nu cumva să se întîmple o nenorocire Mimez durerea Plusez amintindu-i de extinderea terorismului legat de persoane arabe, libaneze şi alte mizerii de genul acesta Se accelerează şi e rîndul lui să mimeze că ar putea afla ceva Îl rog să facă tot efortul Îşi cere scuze şi se duce să afle, chipurile, numărul de telefon Se întoarce în viteză, puţin transpirat Cîntăreşte peste un qintal - Am găsit!Şi în timp ce-şi introduce caltaboşul în discul telefonului sesizez o agitaţie ce-i ciufuleşte liniştea interioară - Alo, domnu` Doşmăneanu, Costică sînt!Îi explică toată bazaconia cu invitaţia expresă de a veni să deschidă ca să se poată opera în linişte în interesul propriului magazin Mă cere pe mine la telefon Mă recomand repede şi agitate Îi explic că e cazul de minute pentru a evita o eventuală explozie Promite să vină imediat Simt o uşoară relaxare şi bifez punctul unu Hipopotamul de un qintal se invită să asiste Îl rog, însă, să fie discret Să nu agităm spiritele În faţa magazinului patru oameni se agitau cu o lanternă Din scara blocului apare şi proprietarul Cînd ne întîlnim, instinctul îi spune că a luat plasă Îi arăt ordinul de percheziţie şi-l invite să predea cheile Îi atrag atenţia să nu facă scandal căci strică bunătate de firmă Pătrundem în linişte şi cu viteză Cînd deschidem şi uşa cu PRIVATE în capătul celălalt al holului tocmai se exersa evacuarea în caz de incendiu Inspectorul Stănescu conducea acţiunea Şi nu era de la pompieri Îi cupla doi cite doi Paraschiv le cînta melodia cu duba Neavînd timp să facă duş, i-am trecut pe toţi pe la laboratorul de medicină legală Probele biologice mi-au permis să refac împerecherile ca să ştiu cine cu cine dansează În acel loc de pierzanie s-a pierdut încă o noapte întreagă Băieţii au pozat puternic I-au tras şi un inventar mai tîrziu S-a constatat că se vindea numai pe $ USA Clienţii nu erau decît strangers plasaţi de la barul de vizavi Trăiască privatizarea Hipopotamul, după ce a asistat la tragedia vecinului său, a fost invitat să ocupe un loc în dubă Iniţial ca martor Ulterior ca inculpat Acest specimen şi cu doi ospătari de-ai lui, prezentau marfa la prima vizionare pe timpul cît “fetele” serveau masa Stabileau detaliile, parola şi peşcheşul ce le revenea Başca zece la sută din ce se achita dincolo La firma cu lumină roşie preţurile se percepeau în funcţie de meniurile servite Au declarat că nu lucrau decît trei zile pe săptămînă Celelalte patru erau dedicate întreţinerilor tehnice sau lucrului pe cont propriu Dacă citiţi Codul penal veţi constata că pedepsele sînt simbolice Deh? Drepturile omului! După cum spunea un filozof, al cărui nume îmi scapă, desfătarea este de moment; prin forţa lucrurilor pare superficială, frivolă, deoarece se opreşte la aventura clipei Allah să vă aibă în pază! Eu aştept libanezul să-mi trimită veşti de la punctul de trecere Giurgiu 